
REFERAT DE APROBARE
la proiectul  de hotărâre privind aprobarea atribuirii prin concesiune directă a suprafeței de 20,77  mp către  Partidul Alianţa pentru Unirea Românilor, Organizația Județeană Bihor

Prezentul referat de aprobare are la bază prevederile art.6 alin (3) si art.30 alin.(1) si (2) din Legea  nr. 24/2000, privind normele de tehnica legislativa pentru elaborarea actelor normative, republicata , cu modificările si completările ulterioare, reprezentând instrumentul de prezentare si motivare a proiectului de hotărâre privind aprobarea atribuirii prin concesiune directă a suprafeței de 20,77  mp către  Partidul Alianţa pentru Unirea Românilor Organizația Județeană Bihor
Motivul elaborării acestui proiect de hotărâre îl constituie,  necesitatea soluţionării cererii partidului Alianţa pentru Unirea Românilor (A.U.R.)  înregistrată sub nr.  6882  din 19.06.2023 în vederea bunei desfăşurări a activităţii organizatiei locale a A.U.R.-  Organizația Județeană Bihor prin acordarea unui spațiu adecvat cu destinația de sediu de partid.
 Ca urmare a adresei BPL Organizatia PNL Marghita  nr. 188 din 23.08.2023, înregistrată la Primăria Municipiului Marghita nr. 9628 din 23.08.2023 de renunţare la spaţiul concesionat ca sediu de partid, prin contractul de concesiune nr. 8465 din 9.11.2017 modificat prin acte adiţionale, respectiv ultimul act adiţional nr. 3 din 17.09.2021 ;
Având în vedere că acest spaţiu se eliberează începând cu 1 septembrie 2023 consider oportună atribuirea lui în ordinea depunerii solicitărilor de atribuire spaţiu de către partide.
Având în vedere prevederile  art. 26 (1)  din Legea nr.334/2006 privind  finanţarea activităţii partidelor politice şi a campaniilor electorale,  autorităţile administraţiei publice centrale şi locale pot asigura spaţii pentru sediile centrale şi locale ale partidelor politice, precum şi terenurile aferente, la cererea motivată a acestora. 
In baza art. 129 alin. (2) lit. c),  alin.(6) lit.b), și art.362  alin. (1) din O.U.G.nr. 57/2019 privind Codul administrativ, cu modificările și completările ulterioare,   față de cele de mai sus , solicit Consiliului Local adoptarea in şedinta de consiliu din 31 august 2023 a  proiectului de hotărâre privind aprobarea atribuirii prin concesiune directă a suprafeței de 20,77  mp către  Partidul Alianţa pentru Unirea Românilor, Organizația Județeană Bihor

Primar
[bookmark: _GoBack]Marcel Emil Sas-Adăscăliții
image1.jpeg




image2.png




